“ธนพิริยะ” พร้อมลงสนามเทรด 18 พ.ย.นี้ ด้วยราคา IPO 1.75 บ.
บมจ.ธนพิริยะ หรือ TNP ผู้ประกอบธุรกิจค้าปลีกและค้าส่งสินค้าอุปโภคบริโภคที่ไม่รวมอาหารสดภายใต้ชื่อ "ธนพิริยะ" พร้อมลงสนามเทรดพรุ่งนี้(18 พ.ย.) ในตลาด mai ด้วยจำนวนหุ้น IPO 200,000,000 หุ้น ราคา IPO 1.75 บาท โดยมีบล.อาร์เอชบี (ประเทศไทย) จำกัด (มหาชน) ในฐานะที่ปรึกษาทางการเงินและแกนนำการจัดจำหน่ายหุ้น IPO
17 พ.ย. 2558

ตลาดหลักทรัพย์ เอ็ม เอ ไอ ระบุว่า mai รับหลักทรัพย์หุ้นสามัญบริษัท ธนพิริยะ จำกัด (มหาชน) sinv TNP เข้าซื้อขายในตลาดรอง  MAI กลุ่มอุตสาหกรรมบริการ โดยเข้าซื้อขายในวันที่ 18 พ.ย. 2558
กำหนดจำนวนหุ้นจดทะเบียนกับตลท. 800,000,000 หุ้น จำนวนหุ้นชำระแล้ว 800,000,000 หุ้นราคา Par 0.25 บาทต่อหุ้น ทุนชำระแล้ว 200,000,000.00 บาท โดยมีจำนวนหุ้น IPO 200,000,000 หุ้น ราคา IPO 1.75 บาท วันที่เสนอขายต่อประชาชน 11-13 พฤศจิกายน 2558
อนึ่ง TNP ประกอบธุรกิจค้าปลีกและค้าส่งสินค้าอุปโภคบริโภคที่ไม่รวมอาหารสดภายใต้ชื่อ “ธนพิริยะ” ปัจจุบันมีสาขารวมทั้งสิ้น 12 สาขา แบ่งออกเป็นซุปเปอร์มาร์เก็ต 11 สาขา และศูนย์ค้าส่ง 1 สาขาซึ่งทุกสาขามีที่ตั้งในจังหวัดเชียงราย และมีบริษัทหลักทรัพย์ อาร์เอชบี (ประเทศไทย) จำกัด (มหาชน) ในฐานะที่ปรึกษาทางการเงินและแกนนำการจัดจำหน่ายหุ้น IPO
 